钦定古今图书集成/明伦汇编/闺媛典/第272卷 > 皇清五 > 耿士显妻李氏
## 钦定古今图书集成/明伦汇编/闺媛典/第272卷 > 皇清五 > 耿士显妻李氏

按《怀庆府志》：“李氏，孟县耿士显妻。年十六，归甫三月，夫亡。氏方娠，既而产子，矢志靡他。抚孤养亲，备尝辛苦。自以年少，绝亲戚往来，亦不归宁母家。又二载，姑病危，氏终日涕泣，夜焚香吁天，口衔左臂，割其肉为食以进姑，疾遂愈。氏忍病裹血，隐而不言。久之，姑见伤痕，出涕曰：‘向者我固疑之，新妇安得钱买肉啖我耶’！” 乡里闻之，无不感动。